paragraph_text: <!-- slika slogan igara 2010. http://www.sitestudio.hr/wp-content/uploads/2009/07/jedno-srce-large.jpg --> mini|desno|Zaštitni znak HSI Hrvatske svjetske igre (en. Croatian World Games, es. Juegos Croatas Mundiales) su višešportsko natjecanje amatera u organizaciji Hrvatskoga svjetskoga kongresa. Nazivaju se još i Crolimpijada (en. Crolympics). Okupljaju hrvatske iseljenike i njihove potomke, a održavaju se u Republici Hrvatskoj svake četiri godine. Prve Igre su održane 2006. u Zadru, a druge 2010., također u Zadru. Treće će se održati od 21. do 26. srpnja 2014. godine u Zagrebu.<ref>igre-zagreb2014.com : Istječe i drugi prijavni krug za Hrvatske svjetske igre, pristupljeno 3. travnja 2014. Tijekom Igara 2010. bilo je dosta govora o preseljenju Crolimpijade iz Zadra u neki drugi u RH, ili grad u Hercegovini, a najviše zbog organizacijskih problema s kojima su HSI bile suočene te godine. Interes su bili pokazali Split, Šibenik i Međugorje. Na igrama se športaši hrvatskog podrijetla nastanjeni širom svijeta natječu u više olimpijskih športova. Osim sudionika izvan Domovine, sudjeluju i športaši iz Hrvatske te Bosne i Hercegovine. Sudionici na igrama ne moraju biti članovi Hrvatskoga svjetskoga kongresa, niti bilo koje druge športske, kulturne ili druge udruge. Nastup na igrama je u svojstvu nacionalnih momčadi iz raznih krajeva svijeta, što znači da natjecatelji nastupaju pod zastavom zemlje iz koje dolaze. Športski dio igara upotpunjen je kulturno-umjetničkim programom. Iako su Igre amaterskog karaktera, u manjem broju nastupaju i profesionalni sportaši i budući profesionalci koji su još u mlađim uzrastima.